**210111**

**Константин фон Тишендорф**

***«Сендерге шындығын айтайын: аспан мен жер жойылып кетпейінше, Таурат заңының бірде-бір әрпі, тіпті бір кішкентай сызығы да күшінен айырылмайды, әуелі бәрі де жүзеге асады.»***

***(Матай 5:18)***

1844 жылы он тоғызыншы ғасырдың көрнекті ғалымдарының бірі Константин фон Тищендорф, Синай тауындағы қол жетпейтін Әулие Екатерина монастырына барды, онда он сегіз монах қана болған. Монастырь кітапханасында болған кезде ол қоқыс жәшігінен өте ескі қолжазбаның 129 парағын тапты. Монахтар кейінірек өртеу үшін оларды лақтырып тастаған еді. Тищендорф осы парақтардағы көне жазбаларға қызығушылық танытты, кейінірек, оның ашқан нәрселері оның болжамдарын ақтады.

Тищендорф бұл көне қолжазбаның грек тілінде жазылған Көне өсиеттің бір бөлігін қамтыған қырық үш бетін ғана сұрай алды. Монахтардан қолжазбаның қалған бөлігін сақтап қалуды сенімді түрде сұрағаннан кейін, Тищендорф, мәтінді зерттеу үшін үйіне кетті. Көп ұзамай ол бұл қолжазба б.з. IV ғасырына жатады және өте құнды киелі кітап қолжазбасы болып табылады деген тұжырымға келді. Бұл киелі кітаптану саласындағы ең үлкен ашулардың бірі болды.

Тоғыз жылдан кейін Тищендорф ежелгі құжаттың қалған парақтарының көшірмесін жасау ниетімен осы монастырьға оралды, бірақ оған рұқсат етілген жоқ. Монахтардың бұл қолжазбаның қандай үлкен құндылыққа ие екенін түсінбей, қалған парақтарды жоғалтып алды деп қорқып, Тишендорф Ресей үкіметімен байланыс орнатуға қадам жасады.

1859 жылы Тищендорф қайтадан осы монастырьға барды, бұл жолы орыс патшасы II Александрдің елшісі ретінде барды, бірақ бәрібір оған ешкім көмектесе алмады. Бұл баға жетпес қолжазба жоғалып кеткендей көрінді. Жүрегі ауырған Тищендорф бос қол қайтуға мәжбүр болды. Бірақ кетер алдындағы соңғы кеште, ол бірге тұрған монах бір ескі қолжазбаны оған көрсетті, өтйкені, ол сол Тишендорф іздеп жүрген қолжазба болуы мүмкін деп ойлады. Енді, Тишендорфтың үмітсіздігі қуанышқа айналды. Бұл шынымен де солай болды! Тищендорф осыдан он бес жыл бұрын, қалдырып кеткен қолжазбаның сексен алты беті табылды. Бұған қоса, онда Көне өсиеттің және бүкіл Жаңа өсиеттің қосымша 112 парағы табылды.